b'\n_START_ARTICLE_\nJumalageeni\n_START_PARAGRAPH_\nJumalageeni koskee oletusta uskonnollisuutta ohjaavista geeneist\xc3\xa4. Geenitutkija Dean Hamerin mukaan uskonnollisuus ja k\xc3\xa4sitykset jumalasta ovat aivojen kemiallisten prosessien tulosta. H\xc3\xa4nen mukaansa uskonnollisuutta ohjaa VMAT2-geeni, josta on olemassa kaksi erilaista muunnosta. Toinen muunnos on Hamerin tutkimusten mukaan huomattavasti yleisempi henkisesti suuntautuneilla ihmisill\xc3\xa4 kuin toinen. Ihmisen genomiprojektin (HUGO) johtaja Francis Collins on populaarikirjassaan "The Language of God - A Scientist Presents Evidence for Belief" (2007, Pocket Books, Simon & Schuster, UK) kritisoinut eritt\xc3\xa4in voimakkaasti nimenomaan Hamerin sensaationhakuista, tiedelehdiss\xc3\xa4 julkaisematonta ja toistamatonta tutkimusta ko. VMAT2 (SLC18A2) -geenialueen polymorfiaa tuntien. Erityisesti Collins kritisoi sit\xc3\xa4, ett\xc3\xa4 mm. Time-lehti nosti God Gene -kirjan etusivun jutuksensa. Scientific American -lehden kuvaavampaa otsikkoa lainaten h\xc3\xa4n nimesi kirjan: "A Gene That Accounts for Less Than One Percent of the Variance found in Scores on Psychological Questionnaires Designed to Measure a Factor Called Self-Transcendence, Which Can Signify Everything from Belonging to the Green Party to Believing in ESP, According to One Unpublished, Unreplicated Study."'